**projektas**

**reg. Nr. T-186**

**2.10. darbotvarkės klausimas**

**Pasvalio rajono savivaldybės taryba**

**Sprendimas**

**Dėl konkurso uždarosios akcinės bendrovės „pasvalio knygos“ vadovo pareigoms eiti neorganizavimo ir ingos krapavickienės** išrinkimo **UŽDAROSIOS AKCINĖS BENDROVĖS „PASVALIO knygos“ DIREKTORE ANTRAJAI KADENCIJAI**

2022 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos darbo kodekso 101 straipsnio 1 dalimi, 102 straipsniu, Lietuvos Respublikos akcinių bendrovių įstatymo 20 straipsnio 1 dalies 3 punktu, 37 straipsnio 2, 3, 4 ir 6 dalimis, 371 straipsnio 1 ir 2 dalimis, Lietuvos Respublikos korupcijos prevencijos įstatymo 17 straipsniu, įgyvendindama uždarosios akcinės bendrovės „Pasvalio knygos“ įstatų, patvirtintų Pasvalio rajono savivaldybės tarybos 2016 m. lapkričio 23 d. sprendimu Nr. T1-214 „Dėl uždarosios akcinės bendrovės „Pasvalio knygos“ įstatų patvirtinimo“, 11 ir 12 punktus, Pasvalio rajono savivaldybės valdomų uždarųjų akcinių bendrovių veiklos tikslų nustatymo ir jų vertinimo tvarkos aprašo, patvirtinto Pasvalio rajono savivaldybės tarybos 2018 m. rugsėjo 26 d. sprendimu Nr. T1-208 „Dėl Pasvalio rajono savivaldybės valdomų uždarųjų akcinių bendrovių veiklos tikslų nustatymo ir jų vertinimo tvarkos aprašo patvirtinimo“ (su visais aktualiais pakeitimais), 13 punktą, 14.2 papunktį, Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašo, patvirtinto Pasvalio rajono savivaldybės tarybos 2019 m. lapkričio 27 d. sprendimu Nr. T1-228 „Dėl Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašo patvirtinimo“, 3, 5 ir 42 punktus, Pasvalio rajono savivaldybės kontroliuojamų uždarųjų akcinių bendrovių vadovų darbo užmokesčio nustatymo tvarkos aprašo, patvirtinto Pasvalio rajono savivaldybės tarybos 2017 m. gruodžio 20 d. sprendimu Nr. T1-268 „Dėl Pasvalio rajono savivaldybės kontroliuojamų uždarųjų akcinių bendrovių vadovų darbo užmokesčio“ (su visais aktualiais pakeitimais), 9 punktą, atsižvelgdama į Pasvalio rajono savivaldybės administracijos 2022 m. rugsėjo 12 d. raštą Nr. ASI-489 „Dėl Ingos Krapavickienės skyrimo (rinkimo) antrajai kadencijai“, į uždarosios akcinės bendrovės „Pasvalio knygos“ 2022 m. rugpjūčio 8 d. raštą Nr. ARG-2511 „Dėl UAB „Pasvalio knygos“ rodiklių“, į Lietuvos Respublikos specialiųjų tyrimų tarnybos 2022 m. rugsėjo \_\_\_\_ d. raštą Nr. \_\_\_\_\_\_\_\_\_\_ „Dėl informacijos apie Ingą Krapavickienę pateikimo“ bei į Ingos Krapavickienės 2022 m. rugsėjo 16 d. sutikimą Nr. PVI-177, Pasvalio rajono savivaldybės taryba nusprendžia:

1. Neorganizuoti konkurso uždarosios akcinės bendrovės „Pasvalio knygos“ vadovo pareigoms eiti.
2. Išrinkti Ingą Krapavickienę uždarosios akcinės bendrovės „Pasvalio knygos“ direktore 2023 m. sausio 2 d. (antrajai) 5 metų kadencijai.
3. Pavesti Ingai Krapavickienei nuo 2023 m. sausio 2 d. atlikti uždarosios akcinės bendrovės „Pasvalio knygos“ direktoriaus pareigas, nustatytas uždarosios akcinės bendrovės „Pasvalio knygos“ direktoriaus pareiginiuose nuostatuose, patvirtintuose Pasvalio rajono savivaldybės tarybos 2021 m. lapkričio 24 d. sprendimu Nr. T1-226 „Dėl uždarosios akcinės bendrovės „Pasvalio knygos“ direktoriaus (1120 48) pareiginių nuostatų patvirtinimo“.

4. Nustatyti nuo 2023 m. sausio 2 d. uždarosios akcinės bendrovės „Pasvalio knygos“ direktorei Ingai Krapavickienei mėnesinės algos pastoviosios dalies koeficientą – **9,3 (pareiginės algos baziniais dydžiais).**

5. Įgalioti Pasvalio rajono savivaldybės administracijos direktorių Povilą Balčiūną:

5.1. sudaryti ir pasirašyti su Inga Krapavickiene darbo sutarties pakeitimus;

5.2. apie Ingos Krapavickienės išrinkimą uždarosios akcinės bendrovės „Pasvalio knygos“ direktore antrajai kadencijai teisės aktų nustatytais terminais pranešti juridinių asmenų registro tvarkytojui.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Rengėja

Juridinio ir personalo skyriaus vedėja

Jurgita Karčiauskienė

2022-09-14

RTS-204

Pasvalio rajono savivaldybės tarybai

**AIŠKINAMASIS RAŠTAS**

**Dėl konkurso uždarosios akcinės bendrovės „pasvalio knygos“ vadovo pareigoms eiti neorganizavimo ir ingos krapavickienės** išrinkimo **UŽDAROSIOS AKCINĖS BENDROVĖS „PASVALIO knygos“ DIREKTORE ANTRAJAI KADENCIJAI**

**2022-09-14**

Pasvalys

**1. Sprendimo projekto rengimo pagrindas.** Lietuvos Respublikos akcinių bendrovių įstatymo (toliau – Įstatymas) 20 straipsnio 1 dalies 3 punkte nustatyta visuotinio akcininkų susirinkimo išimtinė teisė rinkti stebėtojų tarybos narius, jeigu stebėtojų taryba nesudaroma, – valdybos narius, o jeigu nesudaroma nei stebėtojų taryba, nei valdyba, – bendrovės vadovą. Įstatymo 37 straipsnio 2, 3, 4 ir 6 dalyse nurodyta, kad:

* bendrovės vadovu turi būti fizinis asmuo, kurį atitinkamais atvejais (kai nesudaroma nei valdyba, nei stebėtojų taryba) renka, nustato jo atlygį visuotinis akcininkų susirinkimas;
* su bendrovės vadovu sudaroma darbo sutartis, kurią bendrovės vardu pasirašo valdybos pirmininkas ar kitas valdybos įgaliotas narys (jei valdyba nesudaroma – stebėtojų tarybos pirmininkas ar kitas stebėtojų tarybos įgaliotas narys, o jei nesudaroma ir stebėtojų taryba – visuotinio akcininkų susirinkimo įgaliotas asmuo);
* apie bendrovės vadovo išrinkimą bendrovės vadovą išrinkusio bendrovės organo įgaliotas asmuo ne vėliau kaip per 5 dienas privalo pranešti juridinių asmenų registro tvarkytojui.

Atsižvelgiant į tai, kad uždarosios akcinės bendrovės „Pasvalio knygos“ vienintelė akcininkė yra Pasvalio rajono savivaldybė, tai Pasvalio rajono savivaldybės (toliau – Savivaldybė) tarybos sprendimai yra prilyginami visuotinio akcininkų susirinkimo sprendimams.

Įstatymo 371 straipsnio 1 dalyje nustatyta, kad akcinių bendrovių ir uždarųjų akcinių bendrovių, kurių akcijos ar dalis akcijų, suteikiančios daugiau kaip 1/2 visų balsų šios bendrovės visuotiniame akcininkų susirinkime, priklauso valstybei ar savivaldybei nuosavybės teise, vadovas priimamas į darbą 5 metų kadencijai. Tas pats asmuo tos pačios bendrovės vadovu gali būti renkamas ne daugiau kaip dvi kadencijas iš eilės. Ši įstatymo nuostata įtvirtinta Lietuvos Respublikos akcinių bendrovių įstatymo Nr. VIII-1835 papildymo 371 straipsniu įstatymu (įsigaliojo nuo 2018 m. sausio 1 d.). Pasibaigus pirmajai kadencijai, vadovas gali būti renkamas antrajai 5 metų kadencijai, atsižvelgiant į tai, ar vadovo pirmosios kadencijos laikotarpiu bendrovė pasiekė visus jai nustatytus veiklos tikslus. Bendrovės pasiektų veiklos tikslų atitiktis jai nustatytiems veiklos tikslams vertinama Vyriausybės ar savivaldybės tarybos nustatyta tvarka. Savivaldybės valdomų uždarųjų akcinių bendrovių veiklos tikslų nustatymą ir jų įvykdymo vertinimą nustato Pasvalio rajono savivaldybės valdomų uždarųjų akcinių bendrovių veiklos tikslų nustatymo ir jų vertinimo tvarkos aprašas, patvirtintas Pasvalio rajono savivaldybės tarybos 2018 m. rugsėjo 26 d. sprendimu Nr. T1-208 „Dėl Pasvalio rajono savivaldybės valdomų uždarųjų akcinių bendrovių veiklos tikslų nustatymo ir jų vertinimo tvarkos aprašo patvirtinimo“ (su visais aktualiais pakeitimais). Minėto tvarkos aprašo 14.2 papunktyje nurodyta, kad įvertinus bendrovės pasiektų ilgalaikių ir trumpalaikių veiklos tikslų atitiktį jai nustatytiems veiklos tikslams, sprendžiamas klausimas dėl bendrovės vadovo skyrimo (rinkimo) antrajai kadencijai arba atšaukimo iš pareigų. Tokiu atveju, sprendimą priima bendrovės valdyba, jei valdyba nesudaroma, – stebėtojų taryba, o jeigu nesudaroma ir stebėtojų taryba, – visuotinis akcininkų susirinkimas (Savivaldybės taryba).

Savivaldybės tarybos 2015 m. birželio 25 d. sprendimu Nr. T1-49 „Dėl Ingos Krapavickienės paskyrimo į UAB „Pasvalio knygos“ direktoriaus pareigas“ Inga Krapavickienė nuo 2015 m. liepos 1 d. paskirta eiti į uždarosios akcinės bendrovės „Pasvalio knygos“ (toliau – Bendrovė) direktoriaus pareigas. Vykdant Įstatymo pakeitimus bei laikantis Lietuvos Respublikos darbo kodekse nustatytos tvarkos, nuo 2018 m. sausio 1 d. I. Krapavickienės darbo sutartis pakeista iš neterminuotos į terminuotą, nustatant darbo sutarties terminą – 5 metų terminas (kadencija), nuo 2018 m. sausio 1 d. iki 2023 m. sausio 1 d.

Bendrovės pasiektų veiklos tikslų atitiktis jai nustatytiems veiklos tikslams įvertinta Pasvalio rajono savivaldybės valdomų uždarųjų akcinių bendrovių veiklos tikslų nustatymo ir jų vertinimo tvarkos aprašo, patvirtinto Savivaldybės tarybos 2018 m. rugsėjo 26 d. sprendimu Nr. T1-208 „Dėl Pasvalio rajono savivaldybės valdomų uždarųjų akcinių bendrovių veiklos tikslų nustatymo ir jų vertinimo tvarkos aprašo patvirtinimo“ (su visais aktualiais pakeitimais), nustatyta tvarka ir jos rezultatai įforminti Savivaldybės administracijos 2022 m. rugsėjo 12 d. raštu Nr. ASI-489 „Dėl Ingos Krapavickienės skyrimo (rinkimo) antrajai kadencijai“.

Pasvalio rajono savivaldybės kontroliuojamų uždarųjų akcinių bendrovių vadovų darbo užmokesčio nustatymo tvarkos aprašo, patvirtinto Savivaldybės tarybos 2017 m. gruodžio 20 d. sprendimu Nr. T1-268 „Dėl Pasvalio rajono savivaldybės kontroliuojamų uždarųjų akcinių bendrovių vadovų darbo užmokesčio“ (su visais aktualiais pakeitimais), 9 punkte nustatyti bendrovių vadovų mėnesinės algos pastoviosios dalies didžiausi leistini koeficientai – UAB „Pasvalio knygos“ vadovui nustatytas didžiausias leistinas koeficientas 9,3 (pareiginės algos baziniais dydžiais).

**2. Sprendimo projekto tikslai ir uždaviniai.** Priimti sprendimą neorganizuoti konkurso Bendrovės vadovo pareigoms eiti ir skirti į pareigas Ingą Krapavickienę uždarosios akcinės bendrovės „Pasvalio knygos“ direktore nuo 2023 m. sausio 2 d. (antrajai) 5 metų kadencijai.

**3. Kokios siūlomos naujos teisinio reguliavimo nuostatos ir kokių rezultatų laukiama**

Priėmus sprendimą, nebus organizuojamas konkursas pareigoms eiti, o asmuo bus paskirtas į pareigas antrajai kadencijai.

**4. Skaičiavimai, išlaidų sąmatos, finansavimo šaltiniai** **–** lėšos darbo užmokesčiui.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – darbo sutartis, pranešimai SODRAI, juridinių asmenų registro tvarkytojui.

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Iniciatorius **-** Savivaldybės administracijos direktorius, atsakingas – Savivaldybės administracijos Juridinis ir personalo skyrius.

Skyriaus vedėja Jurgita Karčiauskienė